[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000004", "text": "Potsepa karja\u0308a\u0308r tervitas kestvuskrossi Eesti meistrivo\u0303istluste teisel etapil, \u201cPa\u0308rnu Offroadil\u201d osalejaid ta\u0308na hommikul paari ku\u0308lmakraadi, kuid ro\u0303o\u0303msalt pa\u0308ikesepaistelise ilmaga. 5 km pikkune peamiselt liivakattega rada oli metsa all viimaste ku\u0308lmade to\u0303ttu kohati ja\u0308a\u0308ski."}, {"text_idx": "#000005", "text": "Soolosid la\u0308ks kahetunnisele vo\u0303iduso\u0303idule ligi 130. Stardis sai konkurentsitult parima la\u0308hte Andre Park (Sherco, RedMoto Racing). Kohe esimeses stardikurvis tekkis aga ummik, kuhu takerdus ka Eesti MV esimese etapi vo\u0303itja Aigar Leok (Yamaha, So\u0303merpalu MK), kes pa\u0308a\u0308ses konkurente ja\u0308litama alles neljandas ku\u0308mnes. Shercol kihutav Park tegi ka vo\u0303istluse kiireima ringiaja 05:11,793, seda esimesel ringil ja edestades teisi Top 10 so\u0303itjaid ligi 10 sekundiga. Aigarile omaselt asus ta rajal usinalt konkurente neelama ning vo\u0303istluse neljandaks neljandikuks oligi ta liidriks to\u0303usnud. Park aga katkestas peale 15. ringi. Tasapisi to\u0303usis tagant ka Ju\u0308ri Triisa (Kawasaki, RedMoto Racing), kes ei pidanud ku\u0308ll nii palju mo\u0308o\u0308daso\u0303ite tegema, aga samuti Aigari vend Martin Leok (KTM, So\u0303merpalu MK), kelle start samuti parimate killast polnud. Seekord vendade vahel tuliseks rebimiseks nagu esimesel karikaetapil Illukal ei la\u0308inud, Aigar edestas Martinit 33 sekundiga ning u\u0308ldarvestuse kolmandat Ju\u0308ri Triisat ringiga. Aigar ja Triisa olid E-2 klassis esimene ja teine, kolmanda koha sai Tanel Rauk (Kawasaki, Saku MK). Nagu o\u0308eldud, krooniti Aigar Leok ka Sandmaniks 2017 \u2013 ehk kestvuskrossi liivaradade kiireimaks sooloklassides sel hooajal."}, {"text_idx": "#000009", "text": "Pa\u0308eva lo\u0303petas UTV-de na\u0308idisso\u0303it \u2013 need ligi 1000kuubikulise ja u\u0308le 150hobujo\u0303ulise mootoriga pisut bagi meenutavad so\u0303idukid sobivad eestvedaja Margus Kesku\u0308la so\u0303nul vo\u0303istlusrajale pareminigi kui ATV-d. Viimased on pigem to\u0308o\u0308 tegemiseks loodud, UTV-s istub so\u0303itja aga kindlalt turvapuuris ning sirgel vo\u0303ib ta\u0308navalegaalne masin arendada kiirust u\u0308le 120 km/h. Peale Kesku\u0308la, kes so\u0303idu vo\u0303itis, oli rajal veel neli soomlast."}, {"text_idx": "#000015", "text": "Rannu kestvuskrossi vo\u0303itis Rait Kaimer"}]